**AGENȚIA PENTRU PROTECȚIA MEDIULUI TIMIȘ**

**DECIZIA ETAPEI DE ÎNCADRARE**

**Proiect din 22.01.2024**

Ca urmare a solicitării de emitere a acordului de mediu adresate de **SC HORTIHAUS SRL ,** cu sediul în Municipiul Localitatea Timisoara, str. Rozelor, nr 5A, jud. Timiș, înregistrată la APM Timiș cu nr. 6935RP/13.09.2023, cu ultimele completări înregistrate cu nr. 205RP/15.01.2024 (anunțul public), în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Timiș decide**, ca urmare a consultărilor desfășurate în cadrul ședinței Comisiei de Analiză Tehnică, din data de 09.11.2023 si 14.12.2023, că proiectul ***„*Realizare coloană electrică pentru racordare centrală de cogenerare la PC 20kW”** propus a fi amplasat între localităţile Biled şi Satchinez, județul Timiș **nu se supune evaluării impactului asupra mediului, nu se supune evaluării adecvate** **și nu se supune evaluării impactului asupra corpurilor de apă;**

Justificarea prezentei decizii:

**I**. **Motivele pe baza cărora s-a decis neefectuarea evaluării impactului asupra mediului sunt următoarele:**

**a)** proiectul **intră** sub incidența Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **Anexa nr. 2, pct. 13. a)** *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*

a1) proiectul propus **nu intră** sub incidenţa **art. 28** din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

a2) proiectul **nu** **intră** sub incidenţa **art. 48 și 54** din Legea apelor nr. 107/1996, cu modificările și completările ulterioare.

**b)** justificarea în raport cu criteriile din anexa nr. 3 a Legii nr. 292/2018 privind evaluarea impactului anumitor proiecte publice şi private asupra mediului:

1. **Caracteristicile proiectului:**
2. **Dimensiunea şi concepţia întregului proiect**

Lucrarile din cadrul acestui proiect constau in realizarea unei linii electrice subterane 20kV (LES 20kV), in lungime de 8,504 km.

Proiectul se va realiza pe amplasamentul identificat prin extrasele CF nr. 406564 Biled, nr. top. 406564, CF nr. 405808 Biled, nr. top. 405808, CF nr. 405773 Biled, nr. top. 405773, CF nr. 405836 Biled, nr. top. 405836, CF nr. 405071 Biled, nr. top. 405071, CF nr. 405535 Satchinez, nr. top. 405535, CF nr. 404169 Satchinez, nr. top. 404169, in extravilanul comunelor Biled si Satchinez, judetul Timis.

Traseul proiectului urmareste DE 433, DE 399/1, DE 385/4, DE 676/2, DJ683, DJ 676/1, in extravilanul comunelor Biled si Satchinez.

Suprafata afectata temporar de realizarea traseului liniei electrice subterane este de aproximativ 8504 mp.

lnvestiţia se va realiza in extravilanul comunelor Biled si Satchinez, jud. Timis, in zona de terenuri cu destinatie curti constructii, arabil, drum judetean, drumuri de exploatare in suprafata totala de 243842 mp.

Va fi prevazut cu cablu de medie tensiune tripolar cu elice vizibila pentru montare subterana, izolat in polietilena reticulara de grosime redusa, Al 2x(3x1x185mmp), cu ecran in tub de aluminiu sub invelis de PVC sau PE.

Cablul se va poza in tub pe toata distanta, la o adancime de 0,9 m in sant deschis pe pat de nisip si va fi protejat cu folie avertizoare PVC, in zonele cu sapatura si/sau in tuburi de protectie din PVC inglobate in beton, la subtraversari carosabile.

**Organizarea de şantier**

Lucrarile de executie se vor desfasura numai in limitele incintei detinute de titular, respectiv terenul identificat prin CF nr. 406564 Biled, pe o suprafata de 300 mp si au un caracter temporar.

Pentru amenajarea organizării de şantier, se vor avea în vedere următoarele:

- balastarea suprafeţei ocupate cu organizarea de şantier;

- organizarea spaţiilor deschise pentru depozitarea temporară a materiilor prime necesare organizării de şantier;

- amenajarea unei magazii pentru depozitarea materialelor şi a uneltelor necesare;

- asigurarea unui iluminat general, în aer liber si în cladiri, cu un nivel de iluminare conform cu normele aplicabile;

- dotarea cu mijloace PSI;

- amenajarea unor vestiare–containere transportabile mobile şi a unor grupuri sanitare ecologice;

Utilajele şi mijloacele de transport vor fi verificate in ceea ce priveste starea tehnică , nivelul de monoxid de carbon, concentraţiile de emisii în gazele de eşapament si zgomot; numai daca corespund din punct de vedere tehnic vor fi puse în funcţiune, iar daca se defecteaza, numai după remedierea respectivelor defecţiuni.

Alimentarea cu carburant se va efectua numai din statii specializate autorizate.

Localizarea organizarii de santier – santierul se va organiza exclusiv pe terenul aferent investitiei propuse.

**b). Cumularea cu alte proiecte:** traseul LES urmareste drumul paralel cu Depozitul Satchinez, care este obiectiv SEVESO. In acest sens, titularul a obtinul avizul favorabil conditionat, emis de OMV Petrom SA, in data de 06.12.2023.

**c). Utilizarea resurselor naturale, în special a solului, a terenurilor, a apei şi a biodiversităţii:**

În faza de execuţie a proiectului, resursele naturale folosite vor fi apa şi nisip, pietriş, balast. Consumul de apă va fi limitat strict la necesarul igienico-sanitar şi cel pentru executarea lucrărilor de construcţie.

- sol: suprafata afectata temporar de catre realizarea traseului liniei electrice subterane este de aproximativ 8504 mp;

- teren: categoria de folosință curţi construcţii, arabil, drum judetean, drumuri de exploatare;

- apă: pentru muncitori, apa va fi asigurata prin grija constructorului;

- biodiversitate: amplasarea obiectivului se va face în afara limitelor ariilor naturale protejate şi zonelor cu habitate naturale.

**d) Cantitatea și tipurile de deşeuri generate/ gestionate:**

Tipuri şi cantităţi de deşeuri produse in etapa de executie a lucrarilor

|  |  |  |  |  |
| --- | --- | --- | --- | --- |
| **Coduri de deseu conform Hot. nr. 856/2002** | **Denumirea si tipul de deseu** | **Cantitate**  **(t/an)** | **Mod de depozitare temporara** | **Modalitati propuse de gestionare a deseurilor** |
| 17 02 01 | lemn | 0,3 | Depozitare temporara pe amplasament | Valorificare prin firme autorizate |
| 17 02 03 | materiale plastice | 0,1 | Depozitare temporara in recipienti pe amplasament | Valorificare prin firme autorizate |
| 17 05 04 | pamant si pietre altele decat cele specificate la 17 05 03 | 3 | Depozitare temporara pe amplasament | Reutilizare la refacerea terenurilor |
| 17 04 11 | cabluri, altele decat cele specificate la 17 04 10 | 0,1 | Depozitare temporara in recipienti pe amplasament | Valorificare prin firme autorizate |
| 20 03 01 | deseuri menajere | 0,5 | Se depozitează în  pubele în spaţiu  separat de celelalte  deşeuri | Se elimină prin firma de  Salubritate autorizată,pe  bază de contract |

- deșeurile rezultate în etapa de execuție, se vor colecta pe tipuri, în recipiente standardizate, și se vor depozita în spații special amenajate.

- se interzice amestecarea diferitelor categorii de deșeuri periculoase cu alte categorii de deșeuri periculoase sau cu alte deșeuri, substanțe ori materiale.

- deşeurile rezultate din lucrările de construcţie -pământul, nisipul , piatra spartă vor fi utilizate ca materiale de umplutură, iar celelalte deșeuri rezultate din construcții vor fi predate către unități autorizate de specialitate, în vederea valorificării sau eliminării.

- deșeurile menajere rezultate pe perioada etapei de construcție și în timpul funcționării obiectivului, vor fi predate operatorului serviciului de salubrizare desemnat la nivelul județului Timiș, în baza contractului de concesiune.

- deșeurile reciclabile rezultate vor fi predate către unități autorizate de specialitate, în vederea valorificării.

-deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023, art. 20.

**e) Poluarea şi alte efecte negative:**

•  **Aer**

**Emisiile de poluanţi atmosferici,** în perioada de execuţie, au un caracter temporar, fiind generate de utilajele şi instalaţiile implicate în execuţia proiectului, respectiv: pulberi, NOx, CO, COV, CH4 şi CO2.

**• Apa**

Principalele surse de poluare a apei, pe durata implementarii proiectului, pot fi:

* Scurgeri accidentale de combustibil, ulei sau de alte substante/materii prime utilizate in faza de executie a lucrarilor;
* Depozitarea necontrolata a materialelor si a deseurilor de constructii;

**• Zgomot şi vibraţii**

În perioada de execuţie a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de activităţile de execuţie, precum şi de traficul rutier.

**• Sol/subsol şi ape freatice**

În faza de realizare a proiectului, sursele potenţiale de poluare a solului/subsolului şi a apelor freatice sunt reprezentate de:

* depozitarea deşeurilor şi a materialelor de construcţie si demolari;
* scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

**f).** **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

-riscul de accident, ţinându-se seama in special de substanţele și tehnologiile utilizate: nu este cazul;

-risc de alunecări de teren: terenul amplasamentului este plan, fara denivelari si nu este strabatut de canale sau parauri. Nu exista riscul producerii unei alunecari de teren in zona;

- seismicitatea: seismicitatea zonei Banat se caracterizează prin relativ putine cutremure cu magnitudine Mw>5, dar fără să depăşească Mw 5.6.

-riscul hidrologic de inundatii: amplasamentul nu se regăseşte în zona cu risc de inundaţii.

**g). Riscurile pentru sănătatea umană**

-nu există riscuri asupra sănătății umane prin implementarea acestui proiect.

**2). Amplasarea proiectului:**

Proiectul este localizat in extravilanul comunelor Biled si Satchinez.

a). **utilizarea actuală şi aprobată a terenului**:

* Regimul juridic: judetul Timis, Comuna Satchinez, Comuna Biled, Raileanu Silvia si Raileanu Damian;
* Regimul economic: categoria de folosință curţi construcţii, arabil, drum judetean, drumuri de exploatare.

b) **Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**:- nu este cazul, nu se utilizează aceste resurse.

c)**Capacitatea de absorbție a mediului, acordându-se o atenţie specială următoarelor zone:**

1. zonele umede, zone riverane, guri ale râurilor: nu este cazul;
2. zonele costiere şi mediul marin: nu este cazul;
3. zonele montane și forestiere: nu este cazul;
4. arii naturale protejate de interes naţional, comunitar, internaţional: nu e cazul
5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu e cazul
6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
7. zonele cu o densitate mare a populaţiei: nu este cazul;
8. peisaje şi situri importante din punct de vedere istoric, cultural sau arheologic : nu este cazul;

**3. Tipurile şi caracteristicile impactului potenţial:**

1. importanţa şi extinderea spaţială a impactului - de exemplu, zonă geografică şi dimensiunea populaţiei care poate fi afectată –impact local nesemnificativ, fără afectarea populației.
2. natura impactului – relativ redusa in cazul respectarii tuturor masurilor prevazute in proiect;
3. natura transfrontalieră a impactului: nu e cazul, proiectul nu se regăseşte în anexa 1 la Legea 22/2001 privind impactul transfrontier,
4. intensitatea şi complexitatea impactului: impact general redus, in cazul respectarii conditiilor impuse; impactul este limitat la amplasamentul proiectului,
5. probabilitatea impactului - in perioada de executie a proiectului impactul lucrarilor asupra factorilor de mediu va fi temporar. Pe masura realizarii lucrarilor, calitatea factorilor de mediu afectati va reveni la parametrii anteriori;
6. debutul, durată, frecvenţa şi reversibilitatea preconizate ale impactului – impactul este redus şi temporar pe întreaga durată de realizare a proiectului şi de folosire a obiectivului,
7. cumularea impactului cu impactul altor proiecte existente şi/sau aprobate: nu este cazul;
8. posibilitatea de reducere efectivă a impactului – reducerea efectivd a impactului se realizeaza prin respectarea masurilor pentru prevenirea poluarii solului si apelor, prevenirea poluarii aerului, de diminuarea impactului ca urmare a generarii deseurilor.

**II. Motivele pe baza cărora s-a stabilit neefectuarea evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** proiectul **nu** **intră** sub incidenţa **art. 48 și 54** din Legea apelor nr. 107/1996, cu modificările și completările ulterioare.

**Condițiile de realizare a proiectului** **sunt**:

* investiţia se va realiza cu respectarea proiectului tehnic elaborat potrivit legii, a memoriului de prezentare, intocmit conform prevederilor Legii nr. 292/2018 a legislaţiei de mediu in vigoare si a menţiunilor din Certificatului de Urbanism nr. 26/08.09.2023, emis de Consiliul Judetean Timis;
* la executarea lucrărilor se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;
* lucrările se vor desfăşura cu respectarea condiţiilor tehnice și a regimului juridic prevăzute prin actele de reglementare prealabile, emise de alte autorități ( pdv inregistrat la APM Timis cu 14277/23.10.2023/, emis de CJTimis, pdv nr 16610/05.12.2023, emis de ABABanat, aviz ANIF nr 669/12.12.2023, acord prealabil nr R 35638/06.12.2023, emis de Directia de Drumuri si Transport, acord favorabil emis in data de 05.11.2023, de catre OMV Petrom SA).

**Protectia calitatii aerului:**

* Organizarea de şantier se va face în zona de execuţie a lucrărilor şi se va realiza cu respectarea prevederilor OUG nr. 195/2005 aprobată cu modificări prin Legea nr. 265/2006 privind Protectia Mediului cu completările şi modificările ulterioare;
* Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;
* Nu se vor deteriora zonele învecinate perimetrului de desfǎşurare a lucrǎrilor;
* În perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;
* Se vor lua măsuri de reducere a nivelului încărcării atmosferice cu pulberi la depozitarea pământului rezultat din excavare;
* Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;
* În perioada de execuţie a lucrărilor se vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**Protectia calitatii apelor, a solului si a subsolului:**

* Nu se va degrada mediul natural sau amenajat, prin depozitări necontrolate de deşeuri de orice fel;
* Nu se vor evacua nici un fel de deşeuri în alte locuri, decât în spaţiile special amenajate;
* Evitarea pierderilor de materiale și substanţe cu potenţial poluant în vederea eliminării poluării accidentale a apelor de suprafaţa si a apelor subterane;
* În cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;
* În cazul producerii unui accident se va notifica imediat GNM - Comisariatul Judeţean Timiş, APM Timiş;
* Alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate
* Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);
* Indicatorii de calitate pentru apele pluviale vor respecta valorile prevăzute de normativul NTPA 001/2002 aprobat prin HG nr. 188/2002 şi modificat prin HG nr. 352/2005 si H.G. nr. 210/2007.
* în perioada de execuţie a lucrărilor, pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificările și completările ulterioare.

**Pentru reducerea nivelului de zgomot şi a vibraţiilor se vor respecta următoarele măsuri:**

* Se va asigura funcţionarea la parametri optimi a utilajelor de construcţie şi a mijloacelor de transport, dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), precum şi verificarea tehnică periodică;
* Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;
* Nivelul de zgomot rezultat atât în perioada de execuţie a lucrărilor, cât şi în perioada de funcţionare nu va depăşi prevederile SR 10009:2017 privind “Acustică. Limitele admisibile ale nivelului de zgomot în mediul ambiant‟.
* Este interzisă părăsirea incintei cu mijloacele de transport cu roțile/caroseria autovehiculelor încărcate de noroi, în vederea evitării antrenării acestuia pe drumurile publice ;
* Managementul deşeurilor generate de lucrări va fi în conformitate cu legislaţia specifică de mediu și va fi în responsabilitatea titularului de proiect cât și a operatorului care realizează lucrările;
* Se vor realiza spații special amenajate pentru colectarea selectivă a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), în conformitate cu prevederile OUG. 92/2021 privind regimul deşeurilor aprobata prin Legea 17/2023;
* Depozitarea deșeurilor nevalorificabile se va face numai în locurile aprobate de administrația locală; deșeurile valorificabile (metalice, lemn, material plastic) vor fi predate către unități specializate autorizate;
* Gestionarea deseurilor trebuie sa se realizeze fara a pune in pericol sanatatea populatiei si fara a dauna mediului, in special: fara a genera riscuri pentru aer, apa, sol, fauna sau flora, fara a crea disconfort din cauza zgomotului sau mirosurilor, fara a afecta negativ peisajul sau zonele de interes special;
* Măsuri care vor asigura ca la limita incintei să fie respectate valorile impuse prin SR 10009:2017 privind acustica și prin Ord. 119/2014 pentru aprobarea Normelor de igienă și sănătate publică privind mediul de viață al populației;
* Executantul va lua toate măsurile care se impun din punct de vedere al respectării şi asigurării normelor de Securitate la incendiu, Securitate şi sănătate în muncă, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;
* Se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului.
* Titularii pe numele cărora vor fi emise autorizaţii de construire şi/sau desfiinţări conform Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă progresiv, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE;
* Titularul autorizatiei de construire / desfiintare emise de catre autoritatea administratiei publice locale, centrale sau de catre institutiile abilitate sa autorizeze lucrarile de constructii cu caracter special, are obligatia de a avea un plan de gestionare a deseurilor din activitati de construire si/sau desfiintare, dupa caz, prin care se instituie sisteme de sortare pentru deseurile provenite din activitati de constructie si desfiintare, cel putin pentru lemn, materiale minerale – beton, caramida, gresie si ceramica, piatra, metal, sticla, plastic si ghips pentru reciclarea/reutilizarea lor pe amplasament, in masura in care este fezabil din punct de vedere economic, nu afecteaza mediul inconjurator si siguranta in constructii, precum si de a lua masuri de promovare a demolarilor selective pentru a permite eliminarea si manipularea in conditii de siguranta a substantelor periculoase, pentru a facilita reutilizarea si reciclarea de inalta calitate prin eliminarea materialelor nevalorificabile.

**Pentru acest proiect membrii CAT și-au exprimat puncte de vedere, în scris, fiind atașate la documentație, care au stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezenţei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competenţe și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii se sancţionează conform prevederilor legale în vigoare.**

|  |  |
| --- | --- |
| Avizat: Şef Serviciu A.A.A  Corina MIHOC |  |
| Întocmit: Loredana CIOCARLIE |  |